
I. Előzmények

Budapest Főváros XIV. Kerület Zugló Önkormányzatának Képviselő-testülete a 233 /2018. (VI. 14.) határozatával a 2018-2023 közötti időszakra fogadta el Budapest Főváros XIV. Kerület Zugló Önkormányzata Helyi Esélyegyenlőségi Programját (HEP), valamint a Helyi Esélyegyenlőségi Program Intézkedési Tervét (HEP IT).
Az egyenlő bánásmódról és az esélyegyenlőség előmozdításáról szóló 2003. évi CXXV. törvény (a továbbiakban: Ebktv.) 2021. július 1-jén hatályba lépő 64/B. § (1) bekezdése alapján módosult a Helyi esélyegyenlőségi Program (HEP) elkészítésének szempontjai és az eljárása. Az Ebktv. 31. § (2) bekezdése előírja, hogy a HEP-et a törvény felhatalmazása és a felhatalmazása alapján kiadott kormányrendeletben (A helyi esélyegyenlőségi program elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet) meghatározott szempontok és eljárásrend, valamint a társadalmi felzárkóztatásért felelős miniszter által a minisztérium honlapján közzétett módszertani útmutató alapján kell elkészíteni.
Az Ebktv 31. § (7) bekezdése alapján: „A települési önkormányzatok jogi személyiséggel rendelkező társulása az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet, ha a társulást alkotó települési önkormányzatok mindegyike az e törvény rendelkezéseinek megfelelő, hatályos helyi esélyegyenlőségi programmal rendelkezik.”

A Korm. rendelet alapján a Társadalmi Esélyteremtési Főigazgatóság (a továbbiakban: TEF) esélyegyenlőségi mentora nyújtott segítséget a program elkészítéséhez.

II. Vélemények

A módszertani útmutató alkalmazását előíró jogszabályok 2021. július 1-jétől hatályosak, ezért alkalmazni ezen időponttól szükséges a költségvetési lehetőségek figyelembe vételével. 

A helyzetelemzés a társadalmi felzárkóztatás szempontjából kiemelt kockázatú célcsoportokra összpontosít. Így a program kidolgozása során szükséges volt az öt kiemelt célcsoportot (romák, mélyszegénységben élők, gyermekek, nők, idősek, fogyatékossággal élők) érintően a helyzetfelmérés elvégzése, helyi problémák beazonosítása (adatgyűjtés) elemezése, következtetések levonása. A helyi esélyegyenlőségi program helyzetelemzéssel alapozza meg a felsorolt intézkedéseket, amelyek az intézkedési tervben kerültek összefoglalásra. Intézkedési terv meghatározza a HEP céljait valamint az azok elérését szolgáló intézkedéseket 5 éves periódusban. Esélyegyenlőségi területenként bemutatja az egyes intézkedéseket, az elvárt eredményeket, fenntarthatóságot, a végrehajtáshoz szükséges erőforrásokat, végrehajtás ütemezését, felelősét. Bemutatja továbbá a célok kapcsolódását a helyi koncepciókkal és az országos szakmapolitikai stratégiákkal.
A helyi esélyegyenlőségi programot a jogszabály által kötelezően előírt sablon és a módszertani útmutató előírásai szerint készült el. Az elfogadást követően a HEP intézkedési tervet a HEP országos internetes programjában is rögzíteni kell.
A Szociálpolitikai Kerekasztal, mint véleményező és javaslattevő testület a 2022. június 17-én megtartott ülésén véleményezte az esélyegyenlőségi programot és annak intézkedési tervét. A jelenlévők által elhangzott módosítási javaslatok átvezetésre kerültek. A kerekasztal ülésén jelenlévők javasolták a program és az intézkedési terv elfogadását.
Az elkészült HEP-et és a HEP IT-et a TEF illetékes esélyegyenlőségi szakembere (mentor) véleményezte, és a csatolt formában javasolja a Képviselő-testületnek elfogadásra.

Elfogadás esetén az Önkormányzat az elnyerhető pályázati úton nyújtott forrásokhoz hozzájuthat.

Kérem a Tisztelt Képviselő-testületet, hogy az önkormányzat helyi esélyegyenlőségi programját elfogadni szíveskedjék.

Gazdasági Főosztály véleménye: Észrevételt nem tesz.
Jogi Főosztály véleménye: az előterjesztésben közölt adatok, információk alapján az előterjesztéshez jogi észrevételt nem tesz.
III. Bizottsági vélemény

Az előterjesztést a Népjóléti Bizottság tárgyalja.

IV. Döntési javaslat

 Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései és az 50. §-a alapján egyszerű szótöbbséget igényel.
Budapest, 2022. június 17.
Rózsa András









     alpolgármester

Mellékletek felsorolása:

1. melléklet: Határozati javaslat

2. melléklet: Helyi Esélyegyenlőségi Program (HEP) és az Esélyegyenlőségi Program Intézkedési Terve
Az előterjesztést készítette: - Bondorné Gyurcsi Mária Humánszolgáltatási Főosztály 
1. melléklet a 123-386/2022 előterjesztéshez
Budapest Főváros XIV. Kerület Zugló Önkormányzat Képviselő-testülete
..../2022. (
) önkormányzati határozata

Budapest Főváros XIV. Kerület Zugló Önkormányzata Helyi Esélyegyenlőségi Programjának elfogadásáról
     (2022 - 2027)
A Budapest Főváros XIV. Kerület Zugló Önkormányzatának Képviselő-testülete megtárgyalta és elfogadja Budapest Főváros XIV. Kerület Zugló Önkormányzata Helyi Esélyegyenlőségi Programját (HEP) valamint a Helyi Esélyegyenlőségi Program Intézkedési Tervét (HEP IT) . 

A Képviselő-testület felkéri az alpolgármestert, hogy gondoskodjon az elfogadást követően a HEP dokumentumnak a Társadalmi Esélyteremtési Főigazgatóság részére történő megküldéséről és a honlapján történő országos internetes programjában történő rögzítésről valamint a helyben szokásos módon történő közzétételéről.
Határidő: 2022. július 5. (országos internetes programban történő rögzítésre)
Felelős: Rózsa András alpolgármester (Humánszolgáltatási Főosztály által)

